Tan Sri Dato' Sri **Che Khalib Mohamad Noh** merupakan eksekutif perniagaan Malaysia dan berkhidmat sebagai Pengarah Urusan MMC Corporation Berhad sejak 1 Julai 2013. Beliau juga pernah memegang jawatan sebagai Presiden dan CEO Tenaga Nasional dari 2004 hingga 2012.

Pendidikan
----------

Che Khalib ialah akauntan bertauliah dan ahli Institut Akauntan Malaysia (CA, M) dan Felo Persatuan Akauntan Bertauliah Berkanun (FCCA, UK) United Kingdom.

Kerjaya
-------

Che Khalib memulakan kerjayanya di firma audit Ernst & Young pada tahun 1989 dan kemudian menyertai Bumiputra Merchant Bankers Berhad. Dari 1992 hingga 1999, beliau berkhidmat di beberapa syarikat termasuk Kumpulan Renong. Pada Jun 1999, Che Khalib menyertai Ranhill Utilities Berhad sebagai Ketua Pegawai Eksekutif (CEO). Beliau kemudian mengambil alih jawatan Pengarah Urusan dan Ketua Pegawai Eksekutif KUB Malaysia Berhad.

Beliau emudian dilantik sebagai Presiden/Ketua Pegawai Eksekutif Tenaga Nasional Berhad (TNB) pada 1 Julai 2004 di mana beliau berkhidmat dengan TNB selama 8 tahun sehingga kontrak tamat pada 30 Jun 2012 dan digantikan oleh Azman Mohd. Beliau kemudian menyertai DRB-HICOM sebagai Ketua Pegawai Operasi Kewangan, Strategi dan Perancangan pada Julai 2012.

Che Khalib juga pernah menjadi ahli Lembaga Pengarah dan Jawatankuasa Eksekutif Khazanah Nasional Berhad dari tahun 2000 hingga 2004. Beliau juga pernah berkhidmat sebagai ahli Lembaga Pengarah dalam syarikat-syarikat United Engineers Malaysia dan Bank Industri & Teknologi Malaysia Berhad.

Anugerah
--------

Pada tahun 2010, Che Khalib telah dipilih sebagai CEO terbaik di Anugerah Tenaga dan Elektrik Asia 2010 yang pertama kali diadakan bersempena dengan Persidangan Tenaga dan Elektrik Dunia Asia serta Persidangan Elektrik Bestari Dunia Asia di Singapura. Beliau sebelum ini telah dipilih sebagai CEO Terbaik Malaysia 2008, iaitu pengiktirafan tertinggi yang diberikan kepada pemimpin korporat dalam negara.

Beliau telah dianugerahkan "Anugerah Pencapaian dan Anugerah Pencapaian Khas Malaysia - Individu" dalam Sidang Kemuncak & Anugerah Pencapaian Pertama Malaysia (MACA) yang diadakan pada 23 Februari 2012. Anugerah itu disampaikan oleh Datuk Azman Ujang, Pengerusi (Pertubuhan Prestasi Malaysia) kepada Dato' Sri Che Khalib dan pemenang lain.

Lihat juga
----------

* Tenaga Nasional Berhad
* MMC Corporation Berhad

Rujukan
-------

1. ↑  Yvonne Tan (5 Jun 2013). "Che Khalib tipped to head MMC". *The Star Online*. Dicapai pada 13 April 2014.
2. 1 2 3 4  "Che Khalib Mohamad Noh: Profile". *MMC*. Dicapai pada 13 April 2017.
3. ↑  Yap Leng Kuen (31 Januari 2012). "TNB's CEO Che Khalib quits". *The Star Online*. Dicapai pada 13 April 2013.
4. ↑  "Che Khalib dipilih CEO Terbaik". *mSTAR Online*. 8 April 2010. Dicapai pada 13 September 2012.
5. ↑  "Dato' Sri Che Khalib Received Award in MACA". *Tenaga Nasional Berhad*. 1 Mac 2012. Dicapai pada 27 April 2017.

| Jawatan perniagaan |
| --- |
|
| Didahului oleh**Jamaluddin Jarjis** | **Presiden dan Ketua Pegawai Eksekutif  Tenaga Nasional Berhad**1 Julai 2004 – 30 Jun 2012 | Diikuti oleh:**Azman Mohd** |
|
| Didahului oleh**Hasni Harun** | **Pengarah Urusan  MMC Corporation Berhad**1 Julai 2013 – kini | Diikuti oleh:**Penyandang terkini** |

| * l
* b
* s
Tenaga Nasional Berhad |
| --- |
| Pendahulu | 
* Lembaga Letrik Pusat (1949-1965)
* Lembaga Letrik Negara (1965-1990)

 |  |
| Anak syarikat | 
* Sabah Electricity
* Integrax
* TNB Janamanjung
* TNB Research
* TNB Remaco
* TNB Integrated Learning Solution
* TNB Energy Services

 |
| Institusi pendidikan | Universiti Tenaga Nasional (UNITEN) |
| Kelab sukan | 
* Kelab Hoki Tenaga Nasional

 |
| Pengerusi | 
* Ani Arope
* Awang Adek Hussin
* Leo Moggie Irok
* Che Khalib Mohamad Noh
* Azman Mohd
* Amir Hamzah Azizan
* Ahmad Badri Mohd Zahir
* Mahdzir Khalid
* Hasan Arifin

 |
| Lain-lain | 
* Grid Nasional
* Yayasan Tenaga Nasional
* Bangunan TNB Ipoh

 |
| 
* Kategori **Kategori**

 |